recursal/SuperWikiNEXT-32B huggingface dataset:
Waterfall in லாத்தேகார், சார்க்கண்ட். இந்தியாவார்ப்புரு:SHORTDESC:Waterfall in லாத்தேகார், சார்க்கண்ட். இந்தியா
**உலோத் அருவி** *(Lodh Falls)* இந்தியாவின் சார்க்கண்டு மாநிலத்தில் இருக்கும் லாத்தேகார் மாவட்டம் பாலமு கோட்டத்தில் உள்ள வனப்பகுதியின் நடுவில் உள்ளது. இதை புத்தா நீர் வீழ்ச்சி என்ற பெயராலும் அழைக்கிறார்கள். சார்க்கண்ட் மாநிலத்தில் இருக்கும் மிக உயர்ந்த நீர்வீழ்ச்சியாகவும் இந்தியாவின் 21 ஆவது மிக உயர்ந்த நீர்வீழ்ச்சியாகவும் இது கருதப்படுகிறது.

நீர்வீழ்ச்சி
------------

லாத்தேகார் மாவட்டத்திலுள்ள சோட்டா நாக்பூர் பீடபூமியின் வனப்பகுதியில் பாய்கின்ற ஆழமான பர்கா நதியின் மீது லோத் நீர்வீழ்ச்சி அமைந்துள்ளது. ஓர் அடுக்குத் தொடர் நீர்வீழ்ச்சியான இது 143 மீட்டர் (469 அடி) உயரம் கொண்டதாகும். இந்நீர் வீழ்ச்சியின் முழக்கம் 10 கி.மீ தூரத்தில் கூட நன்றாக கேட்கக்கூடியதாகும்.

புத்துணர்ச்சி அளிக்கும் பள்ளத்தாக்கு மடிவிடத்திற்கு லோத் நீர்வீழ்ச்சி ஒரு எடுத்துக்காட்டாகும். பள்ளத்தாக்கு மடிவிடம் என்பது நீர்வீழ்ச்சியின் சரிவுகளில் காணப்படும் இடைவெளிகளைக் குறிக்கிறது. இத்தகைய சாய்வு இடைவெளிகள் நீர்வீழ்ச்சியின் நீரை செங்குத்தாக கீழ்நோக்கி விழுவதற்கு அனுமதிக்கிறது.
டால்டன்கஞ்சு நகரிலிருந்து 120 கி.மீ, தொலைவிலும், ராஞ்சியில் இருந்து 200 கி.மீ தொலைவிலும் லாத்தேகார் மாவட்டத்தின் மலை வாழிடமான நேதர்காட்டிலிருந்து 70 கி.மீ தொலைவிலும் லோத் நீர்வீழ்ச்சி அமைந்துள்ளது.

மேற்கோள்கள்
-----------

1. ↑  "Showing all Waterfalls in India". World Waterfalls Database. 2009-09-01 அன்று மூலம் பரணிடப்பட்டது. 2010-06-20 அன்று பார்க்கப்பட்டது.
2. ↑  "Jharkhand". 9 May 2007 அன்று மூலம் பரணிடப்பட்டது. 2006-11-13 அன்று பார்க்கப்பட்டது.
3. ↑  "Lodh Falls". World Waterfall Database. 2010-12-02 அன்று மூலம் பரணிடப்பட்டது. 2006-11-12 அன்று பார்க்கப்பட்டது.
4. ↑  "Netarhat Introduction". Netarhat Travelite. 20 February 2010 அன்று மூலம் பரணிடப்பட்டது. 2010-06-26 அன்று பார்க்கப்பட்டது.
5. ↑  A.Z.Bukhari (2005). *Encyclopedia of nature of geography*. பன்னாட்டுத் தரப்புத்தக எண்:9788126124435.. பார்த்த நாள்: 2010-07-11. 
[*தொடர்பிழந்த இணைப்பு*]

புற இணைப்புகள்
--------------

* Photos - Lodh Falls is the second waterfall down in the right column - click on photo to enlarge
* Government of Jharkhand - Waterfalls
வானொலிக்கான ஏ.எம், எஃப்.எம் பண்பேற்ற சமிக்கைகள்
அலை அதிர்வெண்களின் வகை
**பண்பலை** அல்லது **எப்.எம்.** அதாவது **F**requency **M**odulation; **FM**) என்பது வானொலித் தொழில்நுட்பத்தில், சைகைகளை (குறிப்பலைகளை) ஊர்தி அலையின் அதிர்வெண்ணில் மாற்றங்களாகச் செய்து (ஏற்றி) அலைபரப்பப்படும் மின்காந்த அலைகள் ஆகும். வானொலியின் ஒலிபரப்பிலும், தொலைக்காட்சியின் ஒளிபரப்பிலும், உயர் அதிர்வெண் கொண்ட மின்காந்த அலைகள் குறை அதிர்வெண் கொண்ட ஒலி, ஒளி சமிக்கைகளைச் சுமந்து செல்லும் சுமப்பான்களாகப் பணிபுரிகின்றன. அவ்வாறு சுமந்து செல்லும்போது, மின்காந்த அலைகள், ஒலி, ஒளி அலைகளால் பண்பாக்கம் அல்லது பண்பேற்றம் பெறுகின்றன. 

பண்பேற்றம் இரு வழிகளில் செய்யப்படலாம். அதிர்வெண் மாற்றத்தின் மூலமும், அலையின் வீச்சை மாற்றுவதன் மூலமும் செய்யலாம். முதலில் குறிப்பிட்ட முறையில் செய்யப்படுவது அதிர்வெண் பண்பேற்றம் (எஃப்.எம், FM) எனப்படும். அடுத்ததை வீச்சுப் பண்பேற்றம் (ஏ.எம், AM) என்பர். மின்னல், இடி போன்றவற்றால் ஏ.எம் ஒலிபரப்பில் கர கர ஒலி, ஒலி இடையூறுகள் உண்டாகும் வாய்ப்புண்டு. ஆனால் எஃப்.எம் ஒலிபரப்பில் இத்தகைய இடையூறுகள் ஏதுமின்றி துல்லியமான ஒலியைக் கேட்கலாம். தொலைக் காட்சியில் எஃப்.எம் மூலம் ஒலியும், ஏ.எம் மூலம் ஒளியும் பரப்பப்படுகின்றன. FM மூலம் இயங்கும் வானொலியின் ஒலிபரப்பு பண்பலை ஒலிபரப்பாகும்

மேலும் பார்க்க
--------------

* அதிர்வெண் பண்பேற்றம்

வெளி இணைப்புகள்
---------------

**Lua error in package.lua at line 80: module 'Module:Sidebar/configuration' not found.**

* U.S. Patent 19,41,066
* U.S. Patent 37,08,623 Compatible Four Channel FM System
* Introduction to FM MPX
* Frequency Modulation (FM) Tutorial
* Stereo Multiplexing for Dummies Graphs that show waveforms at different points in the FM Multiplex process
* Factbook list of stations worldwide
* Invention History – The Father of FM
* Audio Engineering Society
* FM Broadcast and TV Broadcast Aural Subcarriers பரணிடப்பட்டது 2011-12-23 at the வந்தவழி இயந்திரம் - Clifton Laboratories
மகளிர் நீரில் பாயும் விளையாட்டுக்குப் **பண்ணை** என்று பெயர். 

சங்க காலத்தில் ஆற்றங்கரையிலிருந்து மருத மரத்தில் ஏறி ஒருத்தி பண்ணை பாய்ந்தாளாம்.   

அது வானத்திலிருந்து நிலத்துக்கு மயில் தன் தோகையை விரித்துக்கொண்டு இறங்குவது போல இருந்ததாம்.   

அவள் அணிந்திருந்த அணிகலன்கள் மயிலின் தோகையிலிருந்த வண்ணப்புள்ளிகள் போல நிழலொளி தந்தனவாம்.

மரந்தை என்னும் ஊரில் சங்க கால மகளிர் கடலில் பாய்ந்து விளையாடினர். அப்போது அவர்கள் அணிந்திருந்த பூக்கள் கடலலையில் மிதந்துவந்தன.

கம்பர் காட்டும் பண்ணை விளையாட்டு
--------------------------------

இராமன், இலக்குவன்,  விசுவாமித்திரன் மூவரும் மிதிலை நோக்கிச் சென்றுகொண்டிருந்தனர். அப்போது அவர்கள் மகளிர் பந்து, பண்ணை ஆகிய விளையாட்டுகள் விளையாடுவதைப் பார்த்துக்கொண்டே சென்றனர் என்று கம்பர் குறிப்பிடுகிறார். 

பண்ணை என்பது மகளிர் ஆடும் ஒருவகை விளையாட்டு. பண்ணை ஆடும் மகளிர் கையில் கடகம், காதில் குழை, முலையில் பூண், மார்பில் ஆரம், இடையில் நூலாடை, அதனைக் கட்டும் வடகம் என்னும் ஒட்டியாணம் ஆகியவற்றை அணிந்திருப்பர். யாழிசை எழுப்புவோரின் பண்ணிசைக்கு ஏற்ப, பளிங்கால் ஆன சூதாட்ட நாய்க் கற்களைப் பந்தாடுவது போல் தூக்கிப் போட்டுப் பிடித்து விளையாடுவர். உள்ளங்கையில் நாய்க்கல் இருக்கும்போது அது சிவப்பாகத் தோன்றும். இப்படி விளையாடுவோரைப் பார்த்துக்கொண்டே மூவரும் மிதிலை நகரத் தெருவில் சென்றனர்.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

விசும்பிழி தோகை சீர் போன்றிசினே   

பசும்பொன் அவிரிழை பைய நிழற்ற   

கரைசேர் மருதம் ஏறிப்   

பண்ணை பாய்வோள் தண்ணறுங் கதுப்பே – ஐங்குறுநூறு 74.
2. ↑  
   

ஓங்கற் புணரி பாய்தாடு மகளிர்   

அணிந்திடு பல்பூ மரீஇ ... கடல்கெழு மரந்தை – நற்றிணை 395
3. ↑    கடகமும், குழையும், பூணும், ஆரமும், கலிங்க நுண் நூல்  

வடகமும், மகர யாழும் வட்டினி கொடுத்து, வாசத்  

தொடையல் அம் கோதை சோர, பளிக்கு நாய் சிவப்பத் தொட்டு;  

படை நெடுங் கண்ணார் ஆடும் பண்ணைகள் பலவும் கண்டார். (1. பாலகாண்டம் 10. மிதிலைக் காட்சிப் படலம் 17)
முள்ளியூர்ப் பூதியார் சங்ககாலத்துப் பெண்புலவர்களில் ஒருவர். பூதன் ஆண்பால் பெயர். பூதி பெண்பால் பெயர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது அகநானூறு 173.

பாடல் தரும் செய்திகள்
---------------------

### பொருள்செய்வதன் நோக்கம்

* சங்ககாலத்தில் வினை என்னும் சொல் போரிடும் செயலைக் குறிக்கும். 'வினை முற்றிய தலைவன்' என்னும்போது இச்சொல் இப் பொருள்படுவதைக் காணலாம். பொருள் தேடும் பொருள்செய் வகையைக் குறிக்கும் சங்ககாலச் சொல் 'செய்வினை'

1. அறம் தலைப்பிரியாது ஒழுகல் (ஒல்லும் வகையான் அறவினை ஓவாதே செல்லும் வாய் எல்லாம் செயல் - திருக்குறள்)
2. சிறந்த கேளிர் கேடு பல ஊன்றல் (கேட்டின்கண் உண்டோர் உறுதி கிளைஞரை நீட்டி அளப்பதோர் கோல் - திருக்குறள்)

#### தாங்கல் வேண்டும்

இந்த நன்னோக்குடன் அவர் பொருளீட்டச் சென்றிருக்கிறார். எனவே அவர் பிரிவைச் சிலநாள் தாங்கிக்கொள்ளத்தான் வேண்டும் என்று தோழி தலைவியை வற்புறுத்துகிறாள்.

### உமண் விளி

உப்பு விற்கச் செல்லும் உமணர்கள் உப்பு வண்டியை மேட்டு நிலத்துக்கு ஏற்றும்போது பகடுகளைப் பல நுகங்களில் கட்டி ஒன்றாகப் பிணித்து இழுக்கச் செய்வர். அப்போது பலநுகப் பகடுகளை ஓட்டுவதற்குப் பலர் செய்யும் அதட்டல் ஒலிதான் உமண் விளி.

இந்த ஒலியைக் கேட்டு அங்குள்ள பாலைநிலத்தில் மேயும் மான்கள் நாலாப் பக்கமும் ஓடுமாம். அப்படிப்பட்ட நிலவழியில் தலைவன் பொருள் தேடச் சென்றானாம்.

### மண்ணா முத்தம்

முத்தம் என்றும் சொல்லப்படும் முத்து நீரில் தோன்றும். நீரில் கழுவி எடுக்கப்படும். நீண்ட மால மூங்கிலில் விளையும் முத்தம் முத்தம் மண்ணா முத்தம். நீரில் கழுவப்படாத முத்தம். அவை மூங்கிலின் கணுக்கள் உடைந்து தெறிக்குமாம்.

### கழங்கு விளையாட்டு

கழங்கு என்பது கழறசிக்காய். இதனை இக்காலத்தில் சூட்டுக்கொட்டை எனவும் வழங்குவர். இது வெண்மை நிறம் கொண்டது. கழங்குகளைக் குழியில் போட்டு விளையாடும் ஆட்டம் கழங்கு. 

மூங்கிலின் கணு உடைந்து தெறிந்து மண்ணிலுள்ள பழங்குழிகளில் விழுவது வழங்கு விளையாட்டு போல் இருக்குமாம். (இக்காலத்தில் சிறுவர்கள் குண்டைக் குழியில் போட்டு விளையாடும் ஆட்டம் அக்காலக் கழங்காட்டம் போன்றது)

இப்படிப்பட்ட பாலைநிலப் பாதையில் தலைவன் பொருள்தேடச் சென்றானாம்.

### நன்னன் பொன்படு நெடுவரை

மூங்கிலின் மண்ணா முத்துகள் கழங்கு போல் பழங்குழிகளில் தாவும் மலைப்பகுதிகளைக் கொண்டது 'பொன்படு நெடுவரை'. இதன் அரசன் நன்னன். 

இந்த மலைப்பகுதி நாட்டில் பொருள்செய்யத் தலைவன் சென்றானாம்.

  


| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |
கார்பனேற்றப்பட்ட மென்பானத்திலிருந்து கார்பன்  டை ஆக்சைடு வாயுவானது நுரைத்துப் பொங்கி மேல் வருதல்
**நுரைத்துப் பொங்குதல்** (*Effervescence*) என்பது ஒரு நீரிய கரைசலிலிருந்து நுரைத்த குமிழிகள் மூலமாக ஒரு வாயுவானது வெளிவரும் நிகழ்வு ஆகும்.

நுரைத்துப் பொங்குதல் என்ற வார்த்தையானது *fervere (கொதிக்க என்ற பொருளுடைய)* என்ற இலத்தீன் வார்த்தையுடன் ex என்ற முன்னொட்டு இணைக்கப்பட்டு பெறப்பட்ட வார்த்தையாகிறது. இந்த வார்த்தை நொதித்தல் என்பதற்கான மூல வார்த்தை பெறப்பட்ட அதே முறையில் பெறப்பட்டுள்ளது.

ஐதரோ குளோரிக் அமிலம் மற்றும் கால்சியம் கார்பனேட் (உதாரணமாக, சுண்ணாம்புக்கல், பளிங்குக் கல், வயிற்றமில நீக்கி மாத்திரைகள்) இணைந்து வினைபுரியும் போது அல்லது புதிதாகத் திறக்கப்பட்ட கார்பனேற்றப்பட்ட பானங்களான, மென்பானங்கள், பீர் போன்றவையிலிருந்து நுரைத்தல் அல்லது குமிழிகள் உருவாவதிலிருந்து நுரைத்துப் பொங்குதலைக் காண முடியும்.  அழுத்தப்பட்ட நீரில் காணப்படும் கார்போனிக் அமிலத்திலிருந்து அதில் கரைக்கப்பட்டுள்ள கார்பன் டை ஆக்சைடானது கண்ணுக்குத் தெரிகின்ற காற்றுக் குமிழ்களாக வெளிவருகின்றன.  இதே கார்பன் டை ஆக்சைடு, திரவத்தில் காற்று கரைக்கப்பட்டிருக்கும் போது கண்ணுக்குத் தெரிவதில்லை.

உதாரணங்கள்:

CaCO3 + 2 HCl → CaCl2 + H2O + CO2
H2CO3 → H2O + CO2

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2007-06-09 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
**அல்வார் ஆல்ட்டோ**, எனப் பரவலாக அறியப்பட்ட, "ஹியூகோ அல்வார் ஹென்றிக் ஆல்ட்டோ" (பெப்ரவரி 3, 1898 - மே 11, 1976) இருபதாம் நூற்றாண்டின் புகழ் பெற்ற கட்டிடக்கலைஞர் வரிசையில் குறிப்பிடத்தக்கவர். இவர்பின்லாந்து நாட்டிலுள்ள குவொர்தானே (Kuortane) என்னுமிடத்தில் பிறந்தார். இவரது தந்தையார் ஒரு நில அளவையாளர். இவர் 1921 ல், ஹெல்சிங்கி தொழில்நுட்பப் பல்கலைக்கழகத்தில் கட்டிடக்கலைத் துறையில் பட்டம் பெற்றார். இதன் பின்னர் இவர் சொந்தத் தொழிலில் ஈடுபட்டார்.

1924 ஆம் ஆண்டு, தன்னிலும் நான்கு வயது மூத்த கட்டிடக்கலைஞரான ஐனோ மார்சியோ என்பவரைத் திருமணம் செய்துகொண்டார். 1949ல் ஐனோ இறந்த பின்னர் 1952 ஆம் ஆண்டு தன்னிலும் 25 வயது இளையவரான இன்னொரு கட்டிடக்கலைஞர் எல்சா கைசா மக்கினியேமி என்பவரை மணந்தார்.

1946 தொடக்கம் 1948 வரையில் MIT இல் கட்டிடக்கலைத் துறைப் பேராசிரியராகப் பணியாற்றிய இவர், 1963 தொடக்கம் 1968 வரை பின்லாந்து அக்கடமியின் தலைவராகவும் பதவி வகித்தார்.

இவர் ஹெல்சிங்கி நகரில் தனது 78 ஆவது வயதில் காலமானார்.

**அல்வார் ஆல்ட்டோ**வின் கட்டிடங்களின் வடிவமைப்பு, ஒரு பொருளின் வடிவம் (form) அப் பொருளின் செயற்பாட்டின் (Function) அடிப்படையிலேயே தீர்மானிக்கப் படுகின்றது என்ற கொள்கையை அடியொற்றி அமைந்தது. மனிதன், இயற்கை, கட்டிடம் ஆகிய மூன்றையும் சிறப்பாகக் கையாண்டு அவற்றுக்கிடையிலான தொடர்புகளை அழகுணர்ச்சியோடு வெளிப்படுத்தும் வகையில் அவருடைய கட்டிடங்கள் அமைந்திருந்தன.

குறிப்புகள்
-----------

1. ↑  Chilvers 2004, ப. 1
**திக்கல் வெளவால்** (*Tickell's bat*)(*கெசுபெரோப்டென்சு திக்கெல்லி*) என்பது வெசுபர் வகை வெளவால் இனமாகு. இது வங்களாதேசம், பூட்டான், கம்போடியா, சீனா, இந்தியா, மியான்மர், நேபாளம், இலங்கை மற்றும் தாய்லாந்து உள்ளிட்ட நாடுகளில் காணப்படுகிறது.

விளக்கம்
--------

இதனுடைய நீளம் தலை மற்றும் உடல் 7 cm (2.8 அங்) ஆகும். முன்கை 5 மற்றும் 6 cm (2.0 மற்றும் 2.4 அங்) நீளமுடையது.

ஆண் வெளவாலினைவிட பெண் வெளவால் பெரியவை. பொதுவாக இவற்றின் நிறம் சாம்பல் மஞ்சள் நிறத்திலிருந்து பிரகாசமான தங்கப் பழுப்பு வரை மாறுபடும். அடிப்பகுதியில் சாம்பல் நிறம் குறைவாகக் காணப்படும். மென்மையான உரோமங்கள் அடர்த்தியாகக் காணப்படும். கை, கால்களின் விரல்கள் இளஞ்சிவப்பு நிறமாகவும், அவற்றுக்கிடையேயான சவ்வு கருப்பு நிறமாகவும் இருக்கும். இடை-தொடை சவ்வு இளஞ்சிவப்பு நிறமானது. வெளிப்புற விளிம்பை நோக்கி கருப்பு நிறமாக மாறுகிறது. முகவாய் பரந்து மற்றும் வீங்கியிருக்கும். நகங்கள் கருப்பு நிரத்திலானது. இறக்கைகள் மிதமான பரப்பினை உடையன: 38 மற்றும் 41 cm (15 மற்றும் 16 அங்), மற்றும் 7 சென்டிமீட்டர்கள் (2.8 அங்குலங்கள்) அகலமானது. வாலின் நுனியில் சவ்வு இணைக்கப்பட்டுள்ளது.

மேற்கோள்கள்
-----------

1. ↑  Srinivasulu, B.; Srinivasulu, C. (2019). "Hesperoptenus tickelli". *IUCN Red List of Threatened Species* **2019**: e.T9978A22075896. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q302847
* விக்கியினங்கள்: Hesperoptenus tickelli
* BOLD: 12205
* EoL: 1001183
* GBIF: 2432531
* iNaturalist: 40513
* IRMNG: 10226777
* ITIS: 631980
* IUCN: 9978
* MSW: 13801883
* என்.சி.பி.ஐ: 867822

 |
**கீதா ராணி** (*Geeta Rani* ) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1981 ஆம் ஆண்டு செப்டம்பர் மாதம் 16 ஆம் நாள் பிறந்தார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் பெண்கள் +75 கிலோகிராம் எடைப் பிரிவில் போட்டியிட்ட இவர் தங்கப் பதக்கம் வென்றார். 2004 ஆம் ஆண்டு நடைபெற்ற ஆசிய சாம்பியன் பட்டப் போட்டியில் மூன்று வெள்ளி பதக்கங்களும் ஒரு வெண்கலப் பதக்கமும் கீதா வென்றார். 2003 ஆம் ஆண்டு ஐதராபாத்தில் நடைபெற்ற ஆப்ரோ-ஆசிய விளையாட்டுப் போட்டிகளில் இவருக்கு வெண்கலப் பதக்கம் கிடைத்தது. புது தில்லியில் நடைபெற்ற பொதுநலவாய விளையாட்டுப் போட்டிகளில் பெண்கள் +75 கி.கி எடைப்பிரிவில் இவர் போட்டியிட்டு நான்காம் இடத்தைப் பிடித்தார். 2006 ஆம் ஆண்டு இந்திய அரசாங்கம் கீதா ராணிக்கு அருச்சுனா விருதை வழங்கி சிறப்பித்தது.

மேற்கோள்கள்
-----------

1. ↑  "Geeta Rani wins two bronze medals". 2008-12-05 அன்று மூலம் பரணிடப்பட்டது. 2019-02-05 அன்று பார்க்கப்பட்டது.
2. ↑  "C'Wealth Games: Geeta Rani finishes fourth in weightlifting". *DNA*. 10 October 2010.. பார்த்த நாள்: 21 October 2010.
**நாலூர் நாகமல்லீஸ்வரர் கோயில்** தமிழ்நாட்டில் திருவள்ளூர் மாவட்டம், நாலூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகமல்லீஸ்வரர், சொர்னாம்பிகை சன்னதிகளும், விநாயகர், சுப்பிரமண்யர், பைரவர், நவகிரகம் உபசன்னதிகளும் உள்ளன. இக்கோயில் தொகுப்பு திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நாற்பெருங்குழு** என்பது சங்ககாலத்தில் அரசன் ஆளுகைக்குத் துணை புரிந்த குழுக்களில் ஒன்று. ஐம்பெருங்குழு அரசனுக்குத் துணை புரிந்த ஆட்சிக்குழு. நாற்பெருங் குழு என்பது ஆட்சிக்குழு அன்று. நாலாவகையான, அதாவது பல்வேறுபட்ட மொழிகளைப் பேசும் மக்களின் கருத்துகள் மன்னனுக்குத் தெரிந்த மொழியில் மொழிபெயர்த்து அறிவிக்கும் குழு. 

நான்மொழிக் கோசர் என்போர் நாலா வகையான மொழிகளையும் பேசும் கோசர் குடியினர். மதுரையை அடுத்திருந்த மோகூரில் இவர்கள் வாழ்ந்தனர். பல்வேறு மொழிகளைப் பேசும் பன்னாட்டு மக்களும் மதுரைக்கு வந்துபோயினர். கிரேக்க வணிகன் ஒருவன் பாண்டியனைப் பற்றி அறிந்து குறிப்பிடும் செய்தி பெரிப்ளசு என்னும் நூல் குறிப்பிடுவது இங்கு எண்ணத் தக்கது.

பாண்டிய நாட்டுத் தலைநகர் இந்த மதுரையில் வாழ்ந்தது போலவே சோழநாட்டுத் தலைநகர்களில் ஒன்றான புகார் நகரத்திலும் புலம் பெயர்ந்து வந்த பன்மொழி பேசும் மக்கள் அவ்வூர் மக்களோடு கலந்து வாழ்ந்த வரலாறு தமிழகத்துக்கு உண்டு.

அடிக்குறிப்புகள்
----------------

1. ↑  மழை ஒழுக்கு அறாஅப் பிழையா விளையுள்,   
பழையன், மோகூர் அவையகம் விளங்க,   
நான் மொழிக் கோசர் தோன்றியன்ன,   
தாம் மேஎந் தோன்றிய நாற் பெருங் குழுவும் (மதுரைக்காஞ்சி 507-510)
2. ↑  பல் ஆயமொடு பதி பழகி,   
வேறு வேறு உயர்ந்த முது வாய் ஒக்கல்   
சாறு அயர் மூதூர் சென்று தொக்காங்கு, (215)  
மொழி பல பெருகிய பழி தீர் தேஎத்துப்   
புலம் பெயர் மாக்கள் கலந்து, இனிது, உறையும்,   
முட்டாச் சிறப்பின், பட்டினம் (பட்டினப்பாலை அடி 213 முதல்)
**கிளாம்பாக்கம்** (ஆங்கில மொழி: *Kilambakkam*) என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்தில், 12°52′10″N 80°04′27″E﻿ / ﻿12.869480°N 80.074160°E﻿ / 12.869480; 80.074160 (அதாவது, 12°52'10.1"N, 80°04'27.0"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள ஒரு புறநகர்ப் பகுதியாகும். ஊரப்பாக்கம், வண்டலூர், கூடுவாஞ்சேரி, பெருங்களத்தூர், தாம்பரம், முடிச்சூர் மற்றும் பீர்க்கன்கரணை ஆகியவை கிளாம்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும். கிளாம்பாக்கம் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ம. வரலட்சுமி ஆவார். மேலும் இப்பகுதி, காஞ்சிபுரம் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக க. செல்வம், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

தற்போது கோயம்பேடு புறநகர் பேருந்து நிலையத்தின் அதிக கூட்ட நெரிசல் காரணமாக, பயணிகளின் சிரமங்களைக் குறைக்கும் பொருட்டு, கிளாம்பாக்கத்தில் புதிய பேருந்து நிலையம் ஒன்று கட்டப்பட்டு வருகிறது. இப்பேருந்து நிலையம் பயன்பாட்டிற்கு வந்தால், தமிழ்நாட்டின் தென் மாவட்டங்களான விழுப்புரம், திருச்சிராப்பள்ளி, மதுரை, தேனி, திண்டுக்கல், சிவகங்கை, விருதுநகர், இராமநாதபுரம், தூத்துக்குடி, திருநெல்வேலி மற்றும் கன்னியாகுமரி ஆகியவை சாலைப் போக்குவரத்து சேவைகளால் இன்னும் எளிதாக இணைக்கப்படும். சுமார் 350 மாநகர இணைப்புப் பேருந்துகள், சென்னையின் முக்கிய பகுதிகளை இணைக்கும் வகையில் ஏற்பாடுகள் நடைபெறுகின்றன. 250 பேருந்து நிறுத்துமிடங்கள், 270 கார்கள் மற்றும் 3500 இருசக்கர வாகனங்கள் நிறுத்துவதற்கான வசதிகள் ஆகியவை கொண்டு, இப்பேருந்து நிலையம் அமையவிருக்கிறது. சுமார் 40 ஏக்கர் பரப்பளவில், சுமார் ரூ.400 கோடி திட்ட மதிப்பீட்டில் இங்குள்ள பேருந்து நிலையம் தயாராகிறது. சென்னை விமான நிலையம் - கிளாம்பாக்கம் மெட்ரோ தொடருந்து பாதை திட்டம், தமிழக அரசின் தீவிர பரிசீலனையில் உள்ளது.

மேற்கோள்கள்
-----------

1. ↑  "கிளாம்பாக்கம் நிலையத்தில் இருந்து 350 பஸ்கள் இயக்க பட்டியல் தயார் - Dinamalar Tamil News". *Dinamalar*. 2023-01-25. 2023-01-27 அன்று பார்க்கப்பட்டது.
2. ↑  "பிப்ரவரியில் கிளாம்பாக்கம் பஸ் நிலையம் திறப்பு? பணிகளை வேகப்படுத்த உத்தரவு". *Indian Express Tamil*. 2023-01-27 அன்று பார்க்கப்பட்டது.
3. ↑  "கிளாம்பாக்கம் பஸ் நிலைய கட்டுமானப் பணி... கட கட; மார்ச்சில் திறப்பு விழா காண்கிறது - Dinamalar Tamil News". *Dinamalar*. 2023-01-22. 2023-01-27 அன்று பார்க்கப்பட்டது.
4. ↑  Sekar, Sunitha (2023-01-29). "Residents want Airport-Kilambakkam Metro line to be implemented quickly". *The Hindu* (ஆங்கிலம்). 2023-01-30 அன்று பார்க்கப்பட்டது.

வெளி இணைப்பு
------------

* 

Geohack

வார்ப்புரு:India-geo-stub
தூர்வாரல்
**தூர்வாரல்** (*Dredging*) என்பது நீருக்கு அடியில் தோண்டும் நடவடிக்கை ஆகும். இது பொதுவாக ஆழமற்ற பகுதியை ஆழமாக்க மற்றும் நீர் தேக்கங்களிலுள்ள தேவையற்ற மணல் மற்றும் படிவுகளை அகற்றும் பணி ஆகும்.மேலும் கப்பல் செல்லும் பாதையை அகல படுத்தவது, கப்பல் பயனிக்க ஆழமான பாதையை உருவாக்குவதும் தூர்வாரல் எனலாம்.

சில கடற்கரைகளில், கடற்கரை அரிப்புகளால் அரிக்கப்பட்ட மணல்களை கடலில் தோண்டி அதே இடத்தில் மீண்டும் நிரப்பும் பணியும் தூர்வாரல் என அழைக்கப்படுகிறது.

எந்தவொரு சாதனம் அல்லது இயந்திரம் நீருக்கு கீழே இருக்கும் பொருள்களை எடுக்க உதவினாலும் அது தூர்வாரி எனப்படும். உதாரணமாக, ஒரு கரண்டியை, குச்சி அல்லது கயிற்றில் இணைத்து நீருக்கு அடியில் உள்ள பொருள் மனிதனால் நீக்கப்பட்டால் அது தூர்வாரி என அழைக்கப்படும். இந்த கருத்தைக்கொண்டு இதை ஒரு இயந்திரமாக இருபுற அகழ்வாளி கொண்டு உருவாக்கினார்கள். சில நேரங்களில் பாரந்தூக்கி அகழ்வாளியுடன் இணைக்கப்பட்டு அந்த அமைப்பு ஒரு படகுடன் இணைக்கப்படும். இந்த முழு இயந்திரமும் தூர்வாரி என அழைக்கப்படுகிறது.

தூர்வாரல் நடவடிக்கையில் உருவாக்கும் தோண்டப்பட்ட மணலை சற்று தொலைவில் கொட்டுவது நல்லது இல்லையெனில் அது அரிப்பினால் மீண்டும் தோண்டிய இடத்தை நிரப்பிவிடும். சில நேரங்களில் தோண்டப்பட்ட மணலை கட்டுமான பணிகளுக்கு பயன்படுத்தலாம். தூர்வாரல் சில நேரங்களில் நீர்சார் சூழல் மண்டலத்தில் பாதிப்பை எற்படுத்தலாம். எனவே சரியான அரசு அனுமதியுடன் மட்டுமே இந்த பணியை செய்ய வேண்டும். தங்க சுரங்கங்களில் தூர்வாரல் முக்கிய நடவடிக்கைகளில் ஒன்று.
கிளாரா ஜோகன்சன்
**கிளாரா எலிசபெத் ஜோகன்சன்** (*Klara Elisabeth Johanson*) (6 அக்டோபர் 1875 - 8 அக்டோபர் 1948) சுவீடனைச் சேர்ந்த இலக்கிய விமர்சகரும் கட்டுரையாளருமார். தன்னுடைய நகரத்தில் ஒரு பெண்ணுக்கு வழக்கத்திற்கு மாறாக நன்கு படித்தவர். இவர் ஆரம்பத்தில் பத்திரிகைகள் மற்றும் செய்தித்தாள்களுக்கு எழுதினார். பின்னர் *பிரெட்ரிகா பிரேமரின்* கடிதப் பரிமாற்றத்தை இவரும் இவரது கூட்டாளியும் ஐந்து ஆண்டுகள் தொகுத்தனர். இவர் தனது சொந்த புத்தகங்களை வெளியிடுவதற்கு இணையாக அமெரிக்க எழுத்தாளர்களை அறிமுகப்படுத்துவதில் பெயர் பெற்றவர்.

சுயசரிதை
--------

கிளாரா ஜோகன்சன் 1875 ஆம் ஆண்டில் *ஹால்ம்ஸ்டாட்டில்* செல்வந்தரான *பர்ரியர் அலெக்சாண்டர் ஜோகன்சன்* மற்றும் *அன்னா கிறிஸ்டினா ஜோகன்சன்* ஆகியோருக்குப் பிறந்தார். 1894 ஆம் ஆண்டு மேல்நிலைப் பள்ளி இறுதித் தேர்வில் கலந்து கொண்ட இருந்து முதல் பெண்மணி ஆவார்   உப்சாலா பல்கலைக்கழகத்தில் மனிதநேயத்தில் முதுகலைப் படிப்பைத் தொடர்ந்த இவர் 1897 இல் பட்டம் பெற்றார். பின்னர் ஸ்டாக்ஹோமுக்கு குடிபெயர்ந்தார் .அங்கு பெண்கள் உரிமைகள் அமைப்பான பிரெட்ரிகா பிரேமர் சங்கத்தின் இதழான *டாக்னி*யின் துணை ஆசிரியரானார். 1901 ஆம் ஆண்டில், *ஸ்டாக்ஹோம்ஸ் டாக்ப்ளாடி* என்ற பத்திரிக்கையில் சேர்ந்தார். தனது சொந்த பெயரில் இலக்கிய விமர்சனத்திற்கும், *ஹக் லெபர்* என்ற பெயரில் நகைச்சுவையான கதைகளுக்கும் பங்களித்தார்.  1912 வரை செய்தித்தாளில் எழுதினார்; இந்த காலகட்டத்தில், ஜோகன்சன் "உயர்ந்த அழகியல் உணர்திறன் கொண்ட சுவீடனின் மிகவும் திறமையான விமர்சகர்" என்று விவரிக்கப்பட்டார்.

சான்றுகள்
---------

1. 1 2  Svensson, Ingrid (2012). "Johanson, Klara". *The History of Nordic Women's Literature*. 6 April 2016 அன்று பார்க்கப்பட்டது.
2. 1 2  Svensson, Ingrid (2002). *Who's Who in Gay and Lesbian History: From Antiquity to World War II*. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* Spain
* ஜெர்மனி
* Israel
* United States
* Sweden
* நெதர்லாந்து

 |
| மற்றவை | 
* IdRef

 |
**கலா ரத்னா** (*Kala Ratna*) இந்தியாவின் ஆந்திரப் பிரதேச மாநிலத்தில் ஆண்டுதோறும் வழங்கப்படும் ஒரு விருதாகும். முன்னதாக இவ்விருது அம்சா விருது என்ற பெயரில் வழங்கப்பட்டு வந்தது. யுகாதி எனப்படும் தெலுங்கு புத்தாண்டு நாளன்று ஆந்திரப்பிரதேச அரசும் ஆந்திரப்பிரதேச கலாச்சார மன்றமும் இணைந்து இவ்விருது வழங்கும் விழாவை ஏற்பாடு செய்து நடத்துகின்றன.

ஒவ்வொரு துறையிலும் புகழ்பெற்ற நபர்களின் சாதனைகளை இவ்விருதுகள் கொண்டாடுகின்றன. இலக்கியம், இசை, நடனம், ஓவியம், சிற்பம், நாட்டுப்புற மற்றும் பழங்குடியினர் கலைகளைச் சேர்ந்தவர்கள் விருதுக்காகத் தேர்ந்தெடுக்கப்படுகிறார்கள். விழாவில் கலா ரத்னா விருதுகளுடன் ஆந்திரப் பிரதேச அரசு அதே மேடையில் யுகாதி புராசுகரம் விருதுகளையும் வழங்குகிறது.

விருது
------

கலா ரத்னா விருதுகளை ஆந்திரப் பிரதேச முதல்வர் வழங்குகிறார். ஒவ்வொரு விருதும் ரூ. 30,000 பணமுடிப்பு, ஒரு பொன்னாடை, தங்கமுலாம் பூசப்பட்ட அம்சா நினைவு பரிசு ஆகியவற்றை உள்ளடக்கியிருக்கும்.

மேற்கோள்கள்
-----------

1. ↑  "Andhra Pradesh announces names of Kala Ratna (Hamsa) awardees". *The New Indian Express*. 2021-05-15 அன்று பார்க்கப்பட்டது.
2. ↑  "Hamsa awards are now Kalaratna". *The Hindu*. 16 August 2006.. பார்த்த நாள்: 28 June 2019.
3. ↑  "Archived copy". 9 April 2016 அன்று மூலம் பரணிடப்பட்டது. 26 March 2016 அன்று பார்க்கப்பட்டது.CS1 maint: archived copy as title (link)
**இந்தியக் கடற்படை அறிவியல் தொழில்நுட்பவியல் ஆய்வகம்** (Naval Science and Technological Laboratory)) பாதுகாப்பு ஆராய்ச்சி மற்றும் வளர்ச்சி அமைப்பின் (டி. ஆர். டீ. ஓ) கீழ் செயல்படும் ஒரு ஆய்வகமாகும். இந்த ஆய்வகம் ஆந்திரப் பிரதேச மாநிலத்தில் விசாகப் பட்டினத்தில் அமைந்துள்ளது. இந்தியாவின் பாதுகாப்புத் தேவைகளைக் கணக்கில் கொண்டு இந்த ஆராய்ச்சி ஆய்வகம் இந்தியக் கப்பற்படையின் தேவைகளுக்கு ஏற்றவாறு ஆராய்ச்சிகளை மேற்கொண்டு, தண்ணீருக்கு அடியில் இருந்து செயல்படும் ஆயுதங்களையும் இது போன்ற இதர போர்க்கருவிகளையும் தயாரித்து, அதன் தரத்திற்கு உத்தரவாதமளிப்பதுடன், நீர்மூழ்கிக் கப்பல்கள் போன்ற வாகனங்களுக்குத் தேவையான ஆயுதங்களை வழங்கி வருகிறது. **இந்தியக் அறிவியல் தொழில்நுட்பவியல் ஆய்வகம்** பாதுகாப்பு ஆராய்ச்சி மற்றும் வளர்ச்சி அமைப்பின் கீழ் அமைந்துள்ள கப்பற்படை ஆராய்ச்சி மேம்பாட்டு இயக்குநரகத்தின் கீழ் செயல்படுகிறது. தற்பொழுது இதன் இயக்குனராக டாக்டர் ஜே. புஜங்க ராவ் செயல்படுகிறார்.

### வரலாறு

1960 ஆம் ஆண்டில், ஆகஸ்ட் 20 அன்று இந்தியக் கப்பற்படையின் தேவைகளைக் கருத்தில் கொண்டு, இந்தியக் இந்தியக் கடற்படை அறிவியல் தொழில்நுட்பவியல் ஆய்வகம் நிறுவப்பெற்றது. இந்த ஆய்வகம் இந்தியக் கடற்படைக்குத் தேவையான நீர்மூழ்கிக் கப்பலில் இருந்து இயக்கும் கருவிகளையும் ஆயுதங்களையும் தயாரித்து வழங்கி வருகிறது. இது போன்ற தொழில் நுட்பங்களில் இந்தியா தன்னிறைவு அடைவதற்கு ஏதுவாக இந்த ஆய்வகம் செயல்பட்டு வருகிறது.

### ஆராய்ச்சி

நீர்மூழ்கிக் கப்பல்களில் இருந்து இயக்கவல்ல ஆயுதங்களையும் கருவிகளையும் வடிவமைப்பது, அதை மேம்படுத்தி பரிசோதனைகள் செய்வது, அதன் செயல்பாட்டை மதிப்பிடுவது, பிறகு அது போன்ற கருவிகளை தயாரித்து வழங்குவது ஆகியவற்றை இந்த ஆய்வகம் மேற்கொண்டு வருகிறது. மேலும் இந்த ஆயுதங்களை செயல்படுத்துவதுடன் அவற்றை கட்டுப்பாட்டுக்குள் வைப்பதற்கும் தேவையான தொழில் நுட்பங்களை மேம்படுத்துவதும் இதன் கடமையாகும். நீர்மூழ்கிக் குண்டுகள் (torpedoes), மிதிவெடிகள் (mines), தூண்டில் பொறிகள் (decoys), இலக்குகளைப் பாதுகாத்தல் (targets), போலி உருவாக்கிகள் (simulators), ஆகியவற்றுடன் தீயணைப்பு முறைமை (Fire Control Systems), ஏவுகணைகளை ஏவுதல் (weapon launchers) ஆகிய செயல்பாடுகளை உறுதி செய்து கொள்ள வேண்டும். 

தண்ணீருக்குள் மூழ்கி இருக்கும் நடைமேடைகளையும் (platforms), அவற்றின் மேற்பரப்பின் தரத்தையும் அடிக்கடி உறுதி செய்து கொள்ள வேண்டும். அவை பாழடைந்து இருந்தால், அவற்றை பழுது பார்த்து சரி செய்ய வேண்டும். புதிய பொருட்களை பயன்படுத்தும் பொழுது அதை வடிவமைப்பதும், அதன் தாங்கும் ஆற்றலை அடிக்கடி பரிசோதனை மூலம் உறுதி செய்வதும் அவர்களுடைய கடமையாகும். காலத்திர்கேற்ற புதிய போர் முறை யுக்திகள், புதிய வடிவமைப்புடன் கூடிய நிலைத்து நிற்கக் கூடிய நடைமேடை மற்றும் இதர பாகங்களை அறிமுகப் படுத்த வேண்டும். மறைவிடத்தில் இருந்து தாக்குதல், மறைமுகத் தாக்குதல் ஆகிய முறைகளுக்கு ஏற்றவாறு வடிவமைத்து அவற்றின் நம்பகத் தன்மையை அடிக்கடி பரிசோதனை செய்து உறுதிப் படுத்த வேண்டும். இதற்கு வழிவகுக்கும் புதிய முறைகள், பொருட்கள் ஆகியவற்றை பயன்படுத்தி திறமையாக ஏவுகணைகளை செலுத்துதல், குண்டுகளை எறிதல் ஆகியவற்றிற்கான எளிதான வழிமுறைகளை வகுத்து அதற்கான பயிர்ச்சிகளையும் வழங்க வேண்டும்.

### ஐ எசு ஒ 9001:2000 ஆய்வகம்

இந்தியக் கடற்படை அறிவியல் தொழில்நுட்பவியல் ஆய்வகம் ஐ ஏசு ஒ 9001:2000 தர நிர்ணயம் கொண்ட ஆய்வகம் ஆகும். இந்த ஆய்வகத்தில் மிகவும் நவீனமான ஆய்வுகள் புரிவதற்கான இயந்திரங்களும், சோதனைக் கருவிகளும் உள்ளன.

மேற்கோள்கள்
-----------

1. ↑  ^ NSTL - Director's Profile
2. ↑  ^ NMRL Areas of work# ^

‎
**கலாநிதி மாறன்** (பிறப்பு: சூலை 24, 1965) சன் தொலைக்காட்சி நிறுவனத்தின் தலைவர் ஆவார். பூமாலை, குங்குமம் இதழ்களில் எழுதி ஊடக உலகில் முதலாக நுழைந்தார். இவர் இந்தியாவின் பெரும் பணக்காரர்களின் பட்டியலில் 78ஆம் நிலையில் உள்ளார். ஃபோர்ப்ஸ் இதழ் குறிப்பிட்ட படி இவர் உலகிலேயே 1205ஆம் பெரும் பணக்காரர் ஆவார்.

இவரின் தந்தையார் முரசொலி மாறன் தமிழகத்தில் அரசியல்வாதியாக பணியாற்றினார். தம்பி தயாநிதியும் முன்னாள் மத்திய ஜவுளித்துறை அமைச்சராவார்.

கல்வி
-----

சென்னையில் உள்ள டான் பாஸ்கோ பள்ளியில் பயின்றார். லயோலா கல்லூரியில், இளங்கலை வணிகவியல் படிப்பை படித்து முடித்தார். பின்னர் அமெரிக்காவில் உள்ள ஸ்கரான்டன் பல்கலைக்கழகத்தில் முதுகலைப் படிப்பை முடித்தார்.

தனிப்பட்ட வாழ்க்கை
------------------

1991 ஆம் ஆண்டில், கலாநிதி மாறன் கர்நாடகத்தைச் சேர்ந்த காவேரி என்பவரைத் திருமணம் செய்து கொண்டார். காவேரி மாறன் சன் டிவி நெட்வொர்க் தலைமை நிர்வாக அதிகாரியாகப் பதவி பெற்றுள்ளார். இவர்களுக்கு காவ்யா மாறன் என்கிற ஒரு பெண் குழந்தை 1992 ஆம் ஆண்டுப் பிறந்தது.

ஸ்பைஸ் ஜெட்
-----------

இவர் தமிழ்நாடு முன்னாள் முதலமைச்சர் மு. கருணாநிதியின் மருமகன் வழி பேரன் ஆவார். இவர் ஆரம்பத்தில் ஸ்பைஸ் ஜெட் நிறுவனத்தின் உரிமையாளராக இருந்தார். அந்த நிறுவனம் தொடர் இழப்புகள் மூலம் பெரும் சிக்கலில் மாட்டிக் கொண்ட பொழுது, அந்த நிறுவனத்தை அதனுடைய பங்குதாரர்களில் ஒருவருக்கு விற்று விட்டு அந்த நிறுவனத்தை விட்டு வெளியேறினார்.

தொழில்
------

படிப்பு முடிந்ததும் குங்குமம் இதழுக்குப் பொறுப்பு ஏற்றார். அச்சிட்டு வினியோகிக்கப்படும் இதழ்களுக்கு மாற்றாக, 'காணொலி இதழ்' ஒன்றை உருவாக்கத் திட்டமிட்டார். இப் பரிசோதனையின் விளைவாகப் பிறந்ததுதான் 'பூமாலை வீடியோ இதழ்'. இந்தப் புதுமை முயற்சி தந்த அனுபவமே செயற்கைக்கோள் தொலைக்காட்சி ஆரம்பிக்கத் தூண்டியது. 1993 ஆம் ஆண்டில் சன் டிவி நிறுவனம் உருவானது. தமிழில் கிடைத்த அமோக வரவேற்பின் காரணமாக, கன்னடத்தில் 'உதயா', தெலுங்கில் 'ஜெமினி', மலையாளத்தில் 'சூர்யா', வங்க மொழியில் 'சன் வங்காள' ஆகிய அலைவரிசைகளை உள்ளடக்கிய 'சன் நெட்வொர்க்' என்ற குழுமத்தை நிறுவினார்.

மேற்கோள்கள்
-----------

1. ↑  "Kalanithi Maran". *Forbes*.. பார்த்த நாள்: 21 December 2011.
2. ↑  தினமணி தீபாவளி மலர்,1999, பக்கம்127

| * பா
* உ
* தொ
சன் குழுமம் |
| --- |
| முக்கிய நபர்கள் | 
* கலாநிதி மாறன்

 |
| தொலைத்தொடர்புகள் | 
* சுமங்கலி கேபிள் விசன்
* சன் டைரக்ட்
* சன் 18 சவுத்

 |
| அலைவரிசைகள் | 

|  |  |
| --- | --- |
| தமிழ் | 
* சன் தொலைக்காட்சி
* சன் லைப்
* கே தொலைக்காட்சி
* சன் மியூசிக்
* சன் செய்திகள்
* ஆதித்யா தொலைக்காட்சி
* சுட்டித் தொலைக்காட்சி

 |
| தெலுங்கு | 
* ஜெமினி தொலைக்காட்சி
* ஜெமினி மியூசிக்
* ஜெமினி மூவீஸ்
* ஜெமினி காமெடி
* குஷி தொலைக்காட்சி
* ஜெமினி லைப்

 |
| மலையாளம் | 
* சூர்யா தொலைக்காட்சி
* சூர்யா மியூசிக்
* சூர்யா மூவீஸ்
* சூர்யா காமெடி
* கொச்சு தொலைக்காட்சி

 |
| கன்னடம் | 
* உதயா தொலைக்காட்சி
* உதயா மியூசிக்
* உதயா மூவீஸ்
* உதயா காமெடி
* சிண்டூ தொலைக்காட்சி

 |
| வங்காளம்  | 
* சன் வங்காள

 |

 |
| பண்பலை | 
* சூரியன் பண்பலை வானொலி
* ரெட் பண்பலை வானொலி

 |
| பத்திரிகை | 
* தினகரன்
* தமிழ்முரசு
* குங்குமம்
* முத்தாரம்
* வண்ணத்திரை
* குங்குமச் சிமிழ்
* ஆன்மிக பலன்
* குங்குமம் தோழி

 |
| தயாரிப்பு நிறுவனம் | 

|  |  |
| --- | --- |
| திரைப்படம் | 
* சன் பிக்சர்ஸ்

 |
| தொலைக்காட்சி | 
* சன் என்டர்டெயின்மெண்ட்

 |

 |
| இயங்குதளம் | 
* சன் நெக்ட்ஸ்

 |
| ஐபிஎல் அணி | 
* சன்ரைசர்ஸ் ஹைதராபாத்

 |
**இந்தியக் காட்டுப்பன்றி** *(Indian boar)(சுசு சுகோரொபா கிரிசுடேட்டசு),* **அந்தமான் பன்றி** என்றும் மவ்பின் **பன்றி** என அழைக்கப்படுவது காடுகளில் காணப்படும் பன்றியின் கிளை இனமாகும். இவை இந்தியா, நேபாளம், மியான்மர், மேற்கு தாய்லாந்து மற்றும் இலங்கை பகுதிகளில் காணப்படுகிறது.

இந்தியப் பன்றி அதன் ஐரோப்பிய இனத்திலிருந்து தலையிலிருந்து கீழ் உடல் வரை அதன் பின்பகுதி வரை உள்ள பிடரி மயிர் பெரியது, கூர்மையானது. இறுக்கமான மண்டை ஓடு, அதன் சிறிய, கூர்மையான காதுகள் இலகுவான உடலமைப்பால் வேறுபடுகிறது. இது ஐரோப்பிய வடிவத்தை விட உயரமானது; இதன் பின்புற முட்கள் மிகவும் வளர்ந்தவை. வாலில் மயிர் குஞ்சமும், கன்னத்தில் முடியுடனும் காணப்படுகிறது. முதிர்வடைந்த பன்றி 83.82 முதல் 91.44 cm (33.00 முதல் 36.00 அங்) தோள்பட்டை உயரமும் (வங்காளத்தில் ஒரு பன்றி 38 அங்குலங்களை எட்டியுள்ளது) மற்றும் உடல் நீளம் ஐந்து அடியுடன் எடையானது 90.72 முதல் 136.08 kg (200.0 முதல் 300.0 lb) வரை இருக்கும்.

இந்தியாவில் இந்த பன்றி மனிதர்களுடன் மேல் பேலியோலிதிக் காலத்திலிருந்தே தொடர்பு கொண்டுள்ளது. இது பழமையான பீம்பேட்டகா பாறை வாழிடங்களில் உள்ள குகை ஓவியம் மூலம் தெரியவருகின்றது. வேத புராணங்களில் சில சமயங்களில் காணப்படுகிறது. பிரம்மத்தில் உள்ள ஒரு கதையில், இந்திரன் அசுரர்களின் புதையலைத் திருடிய பன்றியைக் கொன்று, அதன் சடலத்தை விஷ்ணுவிடம் கொடுத்து, அதைத் தெய்வங்களுக்குப் பலியாகக் கொடுக்கிறான். சர்க சம்ஹிதா கதையின் மறுவடிவமைப்பில், பன்றி பிரஜாபதியின் வடிவமாக விவரிக்கப்படுகிறது. மேலும் பூமியை முதன்மை நீரிலிருந்து உயர்த்திய பெருமைக்குரியது. இராமாயணம் மற்றும் புராணங்களில், விஷ்ணுவின் அவதாரமான வராக அவதாரமாகச் சித்தரிக்கப்படுகிறது.

மேலும் காண்க
------------

* காட்டுப்பன்றி

மேற்கோள்கள்
-----------

1. ↑  *grea*
2. 1 2  Lydekker, R. (1900), *The great and small game of India, Burma, & Tibet*, London : R. Ward, pp. 258-266
3. ↑  Sterndale, R. A. (1884), *Natural history of the Mammalia of India and Ceylon*, Calcutta : Thacker, Spink, pp. 415-420
4. ↑  Jerdon, T. C. (1874), *The mammals of India; a natural history of all the animals known to inhabit continental India*, London, J. Wheldon, pp. 241-244
5. ↑  Mayer, John J. "Wild Pig Attacks on Humans" (2013). Wildlife Damage Management Conferences – Proceedings. Paper 151.
6. ↑  Macdonell, A. A. (1898), *Vedic Mythology*, Motilal Banarsidass Publ. p. 41

வெளி இணைப்புகள்
---------------

* 

* பொதுவகத்தில் *Sus scrofa cristatus* தொடர்பாக ஊடகக் கோப்புகள் உள்ளன.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3978213
* விக்கியினங்கள்: Sus scrofa cristatus
* GBIF: 4262890
* iNaturalist: 499898
* ITIS: 898313
* MSW: 14200058
* என்.சி.பி.ஐ: 309913

 |
**தூரமேற்கு வளர்ச்சி பிராந்தியம்** (Far-Western Development Region) (நேபாளி: सुदुर पश्चिमाञ्चल विकास क्षेत्र, *சுதுர் பஸ்ச்சிமாஞ்சல் விகாஸ் சேத்திரம்) தெற்காசியாவின் நேபாளத்தின் ஐந்து வளர்ச்சி பிராந்தியங்களில் ஒன்றாகும். இப்பிராந்தியம் நேபாளத்தின் மேற்குப் பகுதியின் கடைகோடியில் அமைந்துள்ளது. தூர மேற்கு பிராந்தியத்தின் நிர்வாகத் தலைமையிடம் சேத்தி மண்டலத்தில் உள்ள டோட்டி மாவட்டத்தின் திப்பயால் சில்காதி நகரம் ஆகும்.*

பிராந்திய எல்லைகள்
------------------

தூர மேற்கு வளர்ச்சி பிராந்தியத்தின் வடக்கில் சீனாவின் திபெத் தன்னாட்சி பகுதியும், கிழக்கில் மத்தியமேற்கு வளர்ச்சி பிராந்தியமும், தெற்கில் இந்தியாவின் உத்தரப் பிரதேசம், மேற்கில் இந்தியாவின் உத்தராகண்ட் மாநிலம் எல்லைகளாக அமைந்துள்ளது.

நிர்வாகப் பிரிவுகள்
-------------------

தூர மேற்கு வளர்ச்சி பிராந்தியத்தின் நிர்வாக வசதிக்காக ஒன்பது மாவட்டங்களை மகாகாளி மண்டலம் மற்றும் சேத்தி மண்டலம் என இரண்டு மண்டலங்களில் இணைத்துள்ளனர்.

மகாகாளி மண்டலத்தில் கஞ்சன்பூர் மாவட்டம், டடேல்துரா மாவட்டம், பைத்தடி மாவட்டம், தார்ச்சுலா மாவட்டம் என நான்கு மாவட்டங்களும், சேத்தி மண்டலத்தில் கைலாலீ மாவட்டம், அச்சாம் மாவட்டம், டோட்டி மாவட்டம், பஜாங் மாவட்டம் மற்றும் பாசூரா மாவட்டம் என ஐந்து மாவட்டங்களும் அமைந்துள்ளது.

மக்கள் தொகையியல்
----------------

முதன்மைக் கட்டுரை: நேபாள மக்கள் தொகை கணக்கெடுப்பு, 2011
19,539 சதுர கிலோ மீட்டர் கொண்ட தூர மேற்கு பிராந்தியத்தின் மக்கள் தொகை, 2011ஆம் ஆண்டு மக்கள் தொகை கணக்கெடுப்பின் படி, இவ்வளர்ச்சி பிராந்தியத்தின் மக்கள் தொகை 25,52,517 ஆக உள்ளது. தூர மேற்கு வளர்ச்சி பிராந்தியத்தில் தோத்தியாளி மொழி, தாரு மொழி, குமாவானி மொழிகள் அதிகம் பேசப்படுகிறது. நேபாளத் தலைநகரான காட்மாண்டு நகரத்திலிருந்து தொலைதூரத்தில் அமைந்த தூர மேற்கு வளர்ச்சி பிராந்தியம் சமூக, பொருளாதார, கல்வி, வேலை வாய்ப்புகளில் மிகவும் பின் தங்கியதாக உள்ளது. இப்பிராந்திய மக்களில் 44% மலைப்பாங்கான பகுதிகளிலும், 49% மக்கள் இமயமலையிலும் வாழ்கின்றனர். சமவெளிகள் அற்ற இப்பிராந்தியத்தில் வேளாண்மைத் தொழில் செய்ய வாய்ப்பு இல்லை.

மேற்கோள்கள்
-----------

1. ↑  "An Overview of the Far Western Region of Nepal | Nepal Information Platform". Un.org.np. 2011-05-20. 2014-07-16 அன்று மூலம் பரணிடப்பட்டது. 2015-06-04 அன்று பார்க்கப்பட்டது.

வெளி இணைப்புகள்
---------------

* Farwesternnepal.com பரணிடப்பட்டது 2014-07-23 at the வந்தவழி இயந்திரம்
* Un.org.np பரணிடப்பட்டது 2014-07-16 at the வந்தவழி இயந்திரம்
* Thegreathimalayatrail.org பரணிடப்பட்டது 2014-07-22 at the வந்தவழி இயந்திரம்
* Farwesternnepal.org பரணிடப்பட்டது 2019-07-28 at the வந்தவழி இயந்திரம்

| * பா
* உ
* தொ
தூரமேற்கு வளர்ச்சி பிராந்தியம், நேபாளம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | சீனா திபெத் தன்னாட்சி பகுதி |  |
|  |  |  |
| உத்தராகண்ட்,  இந்தியா | **தூரமேற்கு வளர்ச்சி பிராந்தியம்** | மத்தியமேற்கு வளர்ச்சி பிராந்தியம் |
|  |  |  |
|  | உத்தரப் பிரதேசம்,  இந்தியா |  |

 |
மண்ணில் புதையுண்ட உபர் நகரம்
**இரம்** (*Iram*; அரபு மொழி: إرَم‎) என்பது அரேபிய பாலைவனத்தில் ஆது சமுதாயத்தினர் வாழ்ந்த புதையுண்ட நகரம் ஆகும். அரேபிய பாலைவனத்தில் அகழ்வாராய்ச்சி மூலம் கண்டுபிடிக்கப்பட்ட உபர் நகரமே "இரம் நகரம்" என பெரும்பான்மை மக்களால் நம்பப்படுகிறது. உலகில் அழிந்து போன நகரங்களில் இரம் நகரமும் ஒன்றாகும்.

இரம் நகர அகழ்வாராய்ச்சி
-----------------------

செயற்கைக்கோள் உதவியுடன் படம் பிடிக்கப்பட்ட பூமியினுள் புதைந்த இரம் நகர படம்
நிக்கோலஸ் க்லாப் என்ற தொல்பொருள் ஆரய்ச்சியாளர் ஆது சமூகத்தார் வாழ்ந்த உபர் நகரை கண்டுபிடித்தார்.
அகழ்வாராய்ச்சிக்காக  தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா)( NASA) மூலம் குறிப்பிட்ட அந்தப் பகுதி செயற்கைக்கோள் உதவியுடன் படம் பிடிக்கப்பட்டது. பின் கலிபோர்னியாவில் உள்ள ஹன்டிக்டன் நூலகத்தில் பழமையான வரைபடங்கள்(map) மற்றும் அதற்கான விளக்கங்கள்(manuscripts) பற்றி ஆராயப்பட்டதில் கி.பி 200ம் ஆண்டு கிரீசு-எகிப்து புவியியல் வல்லுனர்களால் வரையபட்ட வரைபடம் கிடைத்தது.இதை வைத்து அந்த நகரம் தோண்டும் பணி நிறைவடைந்த நிலையில் ஆது சமுகத்தினர் வாழ்ந்த 'இரம்' என்ற உபர் நகரம் கண்டறியபட்டது.

இரம் நகர தோற்றம்
----------------

இரம் நகரம் 12 மீட்டர் அழமான மணல் அடுக்குகளால் மூடப்பட்டு இருந்ததை ஆய்வாளர்கள் கணகிட்டுள்ளனர்.தோண்டி எடுக்கப்பட்ட 'இரம்' நகரில் உயரமான தூண்கள் மற்றும் கோபுரங்கள் இருந்தன. 10 அடி உயரமான சுவர்கள் மற்றும் மூலைகளில் 8 உயரமான கோபுரங்கள் கொண்ட பெரிய எண்கோண வடிவ கோட்டை இருந்தது.ஒரு புதைகுழி ஒரு சரிந்த போது கோட்டையின் ஒரு பெரும் பகுதி அழிந்து விட்டது.

மேற்கோள்கள்
-----------

1. ↑  Noegel, Scott B (2010). *The A to Z of Prophets in Islam and Judaism*. Scarecrow Press. பக். 151. பன்னாட்டுத் தரப்புத்தக எண்:978-0-8108-7603-3. .
2. ↑  Nicholas Clapp, *The Road to Ubar: Finding the Atlantis of the Sands*, Houghton Mifflin (1999),ISBN 0-395-95786-9.
3. ↑  Ranulph Fiennes, Atlantis of the Sands: The Search for the Lost City of Ubar, Bloomsbury (1992), ISBN 0-7475-1327-9
4. ↑
**ஹோண்டா சைன்** (*Honda Shine*) *125 சிசி* என்பது விசையுந்து ஆகும். இது ஹோண்டா மோட்டார் சைக்கிள் & ஸ்கூட்டர் இந்தியா (எச்எம்எஸ்ஐ) மற்றும் வங்காளதேசம் ஹோண்டா பிரைவேட் லிமிடெட் (பிஎச்எல்) ஆகியோரால் உருவாக்கப்படுகிறது. இது 2006ஆம் ஆண்டில் இந்தியாவில் முதன்முதலில் அறிமுகப்படுத்தப்பட்டது. இது 4- பற்சில்லு விசையுந்து ஆகும். *125 சிசி* பிரிவில் இந்தியாவில் அதிகம் விற்பனையாகும் விசையுந்தில் இதுவும் ஒன்றாகும். ஹோண்டா ஒவ்வொரு ஆண்டும் புதிய திருத்தங்களை வெளியிடுவதால் புதிய வண்ணங்கள் மற்றும் வரையுறுக்கள் போன்ற ஒப்பனை மாற்றங்கள் அல்லது இந்தியத் துணைக் கண்டத்தில் தேவைப்படும் பாரத் பிஎஸ்-ஐவி உமிழ்வு விதிமுறைகளுக்கு இணங்க சிறிய அம்சங்கள் என ஒவ்வொரு ஆண்டும் மோட்டார் சைக்கிள் பல மேம்பாடுகளைக் கண்டுள்ளது. 2019 ஹோண்டா சிபி ஷைன் வழக்கமான 5 கிராஃபிக் மாற்றங்களுடன் புதிய 5-ஸ்போக் அலாய் ஆரம் மற்றும் குரோம் முகப்பு விளக்கு ஆகியவற்றைக் கொண்டுவருகிறது.

0 முதல் 60 km/h (0 முதல் 37 mph) வரை 5.30 வினாடிகளில் வேகப்படுத்தவும் மற்றும் 95–100 km/h (59–62 mph) வேகத்தில் செல்லலாம் எனத் தெரிவிக்கப்படுகிறது.

சூலை, 2019 இல், வங்கதேசம் ஹோண்டா பிரைவேட் லிமிடெட் (பிஹெச்எல்) சிபி ஷைன் எஸ்பியின் வங்கதேசம் தயாரித்த பதிப்பை அறிமுகப்படுத்தியது, இது *125 சிசி* மோட்டார் சைக்கிள் - சிபி ஷைன் எஸ்பி 5-வேகம் பற்சில்லுடன் வருகிறது. இந்த விசையுந்தில் ஹோண்டா எக்கோ தொழினுட்ப (ஹெச்இடி) எந்திரம் பொருத்தப்பட்டிருக்கிறது. இது 10.7 பிஎஸ் சக்தி மற்றும் 65 கிமீஎல் \* மைலேஜ் நல்ல சமநிலையை வழங்குகிறது.

2020ஆம் ஆண்டில், ஹோண்டா ஷைனின் எரிபொருள் உட்செலுத்தப்பட்ட பதிப்பை 5 வேக பற்சில்லு பெட்டியுடன், அதிக சுருக்க விகிதம் மற்றும் "அமைதியான" மின்சார தொடக்கத்திற்காக மேம்படுத்தப்பட்ட ஸ்மார்ட் சக்தி (ஈஎஸ்பி) ஆகியவற்றை எச்எம்எஸ்ஐ அறிமுகப்படுத்தியது.

மேற்கோள்கள்
-----------

1. 1 2 3 4 5 6  "Honda Shine, 125 cc Bikes In India, Honda Shine Features". Surfindia.com. 2012-12-30 அன்று பார்க்கப்பட்டது.
2. ↑  "Press Release Details". *www.bdhonda.com*. 2020-10-21 அன்று பார்க்கப்பட்டது.

வெளி இணைப்புகள்
---------------

* ஹோண்டா ஷைன் வலைத்தளம் (அடோப் ஃப்ளாஷ்)
**தெற்கு செமிடிக்** என்பது செமிடிக் மொழிகளின் இடைநிலை வகைப்படுத்தலாகும். இது மேற்கு செமிடிக் மொழிகள் பெருங்குழுவின் உபபிரிவாக, செமிடிக் மொழியியளலர்களான உறோபட் ஏட்சுரோன் மற்றும் யோன் என்ர்காட் போன்றோர்கள் நோக்குகின்றனர். ஆனால் இது மேற்கு செமிடிக் மொழிகளிகளின் உபபிரிவன்று என்ற வாதமும் உண்டு. யோசேப்பு கிறீன்பேக் போன்றோர் தெற்கு செமிடிக் மொழிகளை கிழக்கு செமிடிக் மொழிகள், மேற்கு செமிடிக் மொழிகளுடன் சேர்த்து செம்டிக் மொழிகளின் மூன்றாவது பிரிவாக கொள்வர்.

தெற்கு செமிடிக் மொழிகள் இரண்டு பிரதான உப பிரிவுகளாக பிரித்து நோக்கப்படுகிறது அவையாவன: அராபிய வலைக்குடாவின் தென்மூலையில் காணப்பட்ட, தெற்கு அராபிய மொழிகள் மற்றும் ஆபிரிக்காவின் கொம்பு, செங்கடல்,போன்ற பகுதிகளை அண்டி காணப்பட்ட எத்தியோப்பிய செமிடிக் மொழிகள் என்பவாகும். எத்தியோபிய செமிடிக் மொழிகள் இன்று எத்தியோப்ப்பியா மற்றும் எரித்திரியா நாடுகளில் பேசப்படும் பிரதான மொழிகளாகும். தெற்கு அராபிய மொழிகள் அரபு மொழியின் தாக்கம் காரணமக ஆயிரம் ஆண்டுகளுக்கு முன்னமே அருகிவிட்டன.

இம்மொழிகள் பேசப்பட்ட பிரதேசங்கள் குறித்து பல சர்சைகள் நிலவுகின்றது. பொதுவாக எத்தியோப்பியா, எரித்திரியா, மற்றும் அரபு வலைகுடாவின் தென்மேற்கு மூலைப்பகுதிகள் இம்மொழி பேசியவர்களின் பிரதேசமாக கருத்தப்படுகிறது.

* செமிடிக் மொழிகளின் வகை
* செமிடிக் மொழிகளின் பொதுவான வகைப்படுத்தல்
* தெற்கு செமிடிக் மொழிகளின் பொதுவான வகைப்படுத்தல்

**குறிப்பு 1**: தெற்கு செமிடிக் மொழிகளின் வகைப்படுத்தல் தொடர்பாகக் கருத்து வேறுபாடுகள் நிலவுகின்றன. முதன்மையான இரண்டு வகைகளும், சிவப்பு கோடுகளால் காட்டப்பட்டுள்ளன. பின்வரும் படிமம், தெற்கு செமிடிக் மொழிகளின் வகைப்படுத்தலைக் காட்டுகின்றன. பிற விபரங்களுக்கு, அத்தலைப்புகளில் உள்ள கட்டுரைகளைக் காணவும்.

வெளியிணைப்புகள்
---------------

* தெற்கு செமிடிக் மொழிகள் மரவரைப்படம்
**சுவாசிகா** *(Swasika)* இவர் ஓர் இந்திய நடிகர். இவர் பெரும்பாலும் மலையாளத் தொலைக்காட்சியில் ஒளிப்பரப்பாகும் தொடர்களிலும் ஒரு சில தமிழ்த் திரைப்படங்களிலும் நடித்துள்ளார். 2009 ஆம் ஆண்டு தமிழ் திரைப்படமான "வைகை" என்றப் படத்தில் அறிமுகமானார். தொலைக்காட்சி தொடரான "தத்துபுத்திரி" மூலம் தொலைக்காட்சி பார்வையாளர்களிடையே நன்கு அறியப்பட்டவர்.

தொழில்r
-------

இவரது முதல் படம் சுந்தரபாண்டியின் இயக்கத்தில் வெளிவந்த "வைகை", ஒரு காதல் கதையாக இருந்தது. அதில் இவருடைய பாத்திரம் உண்மையான வாழ்க்கையை அடிப்படையாகக் கொண்டிருந்தது. பிறகு, 2010இல் ராசு மதுரவன் இயக்கத்தில் கோரிப்பாளையம் என்ற படத்தில் நடித்தார், அதில் இவர் இரண்டாவது முன்னணி வேடத்தில் நடித்தார். இவர் படத்தில் நடித்தபோது ஒரு மாணவியாகவே இருந்தார். 2011இல் இவரது மூன்றாவது படமான "மைதானம்" படத்தில் நடித்ததற்காக விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றார். அதில் இவர் கலாச்சாரம் மற்றும் பாரம்பரியத்தை மதிக்கும் ஒரு கிராமியப் பெண்மணியாக நடித்தார்,

இவரது அடுத்த படமான இயக்குனர் சீலனின் "கண்டதும் காணாததும்" என்றப் படத்தில் நகரத்தில் வளரும் ஒரு கல்லூரிப் பெண்ணாக நடித்திருந்தார். 2012இல் இவர் *சினிமா கம்பெனி* என்ற படத்தில் மூலம் மலையாளத் திரையில் அறிமுகமானார். பின்னர் அதே ஆண்டில் சஜீவன் அந்திக்காடுவின் *பிரபுவின்டே மக்கள்* என்றப் படத்தின் முன்னணி பாத்திரத்தில் தோன்றினார். 2014 தமிழ் திகில்ப் படம் "பண்டுவம்" படத்தில் இவர் ஒரு மனநல மருத்துவராக, நவீனமான பாத்திரத்தில் நடித்தார்.
இவர் தொலைக்காட்சி நிகழ்ச்சி வழங்குபவராக பணிபுரிந்தார். 2014 இல், ஜீவன் தொலைக்காட்சியில் ஒரு நிகழ்ச்சியை நடத்தினார். பின்னர் இவர் *மழவில் மனோரமா*வில் "தத்துபுத்திரி" என்ற ஒரு தொலைக்காட்சித் தொடரில் முன்னணி பாத்திரத்தில் நடித்தார். இவர் ஒரு சில விளம்பரங்களிலும் தோன்றினார்.

2017 ஆம் ஆண்டில் இவரது அடுத்த தொலைக்காட்சி தொடரான "மை மருமகன்" சூர்யா தொலைக்காட்சியில் ஒளிபரப்பப்பட்டது. மேலும் *சிந்தவிஸ்தாயா சீதா* என்ற தொடர் *ஏஷியாநெட்* தொலைக்காட்சியில் ஒளிபரப்பப்பட்டபோது இவரது புகழ் மலையாள பார்வையாளர்களிடையே பரவியது. இவர் தற்போது *ஃபிளவர்ஸ்* மலையாள தொலைக்காட்சியில் *சிந்தவிஸ்தாயா சீதா* என்ற தொடரின் தொடர்ச்சியான "சீதா" வில் ஒரு முன்னணி கதாபாத்திரத்தில் நடித்து வருகிறார். இவர் ஒரு *பிரணாயினி* தொடரில் கையெழுத்திட்டார். ஆனால் பின்னர் விலகிக் கொண்டார். மேடை நிகழ்ச்சிகளில் முக்கியமாக ஒரு நடன கலைஞராக இவர் செயல்படுகிறார். பல தொலைக்காட்சி நிகழ்ச்சிகளிலும் இவர் தோன்றி வருகிறார்.

குறிப்புகள்
-----------

1. 1 2 3 4  "Swasika goes back to her roots - The Times of India". articles.timesofindia.indiatimes.com. 2013-11-10 அன்று மூலம் பரணிடப்பட்டது. 14 July 2016 அன்று பார்க்கப்பட்டது. Unknown parameter `|=` ignored (உதவி)
2. ↑  "Kandathum Kanathathum - Chennai - The Hindu". thehindu.com. 14 July 2016 அன்று பார்க்கப்பட்டது.
3. 1 2 3 4  "Swasika loves playing a village belle - The Times of India". articles.timesofindia.indiatimes.com. 2014-01-03 அன்று மூலம் பரணிடப்பட்டது. 14 July 2016 அன்று பார்க்கப்பட்டது. Unknown parameter `|=` ignored (உதவி)
4. ↑  "Panduvam is a Revenge Thriller | Silverscreen.in". silverscreen.in. 14 July 2016 அன்று பார்க்கப்பட்டது.
5. ↑  "Swasika turns glamorous". deccanchronicle.com. 14 July 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Swasika
***கலா*** (*Kala*) ஆகத்து 2007 இல் பிரித்தானிய இசைக்கலைஞர் மாதங்கி அருள்பிரகாசம் என்ற மாயாவினால் **(M.I.A)** வெளியிடப்பட்ட இரண்டாவது இசைத்தொகுப்பு ஆகும். இது நடன இசையில் இருந்து ஹிப் ஹாப் வரையிலான இசை பாணிகளை வழங்குகிறது. மேலும் இப்பாடல்களில் உறுமி இசையும் தெற்காசியாவின் இசையும் விரிவாக பயன்படுத்தப்படுகிறது. இது முக்கியமாக மாதங்கி அருள்பிரகாசம் மற்றும் சுவிட்ச் ஆகியோரால் எழுதப்பட்டு தயாரிக்கப்பட்டது, மேலும் டிம்பாலாண்ட், டிப்ளோ, ஆஃப்ரிகன் பாய் ற்றும் வில்கான்னியா மாப் ஆகியோர் இதன் முக்கிய பங்களிப்பாளர்கள் ஆவார்கள். மாயா 2006 ஆம் ஆண்டின் முற்பகுதியில் இந்த ஆல்பத்தின் பதிவை தொடங்கினார். அவர் இந்தியா, ஜமெய்க்கா, ஆத்திரேலியா, லைபீரியா மற்றும் டிரினிடாட் உட்பட உலகம் முழுவதும் பல்வேறு இடங்களில் இந்த பாடல்களை பதிவாக்கினார் .

புரூக்லின், சைரென் இசைவிழாவில் மாயா (2007)
மாயாவின் முதல் இசைத்தொகுப்புக்கு அவரது தந்தை அருளரின் பெயர் இடப்பட்டிருந்தது. அதே போல கலா என்ற அவரது தாயின் பெயர் இந்த இசைத்தொகுப்புக்கு இடப்பட்டது. மேலும் மாதங்கியின் பாடல்கள் விடுதலைப் புலிகளை அங்கீகரிப்பதாக இருப்பதாக அவர் அமெரிக்காவிற்குச் செல்வதற்கான நீண்ட கால விசா தடுக்கப்பட்டது. கலா ​​பல வெளியீடுகள் மூலம் ஆண்டின் சிறந்த ஆல்பங்களில் ஒன்றாக இடம் பெற்றது. இது மாயாவின் முந்தைய வெளியீடான அருளரை விட 172 இடங்கள் முன்னேறி பில்போர்டு 200 பட்டியலில் பதினெட்டாவது இடத்தை பிடித்தது, ஆனால் பத்திரிகை மற்றும் சிறந்த எலக்ட்ரானிக் ஆல்பங்கள் வரிசையில் முதலிடத்தைப் பிடித்து விட்டது. ஐக்கிய இராச்சிய இசைப்பட்டியல் வரிசையில் அருளர் என்ற அவருடைய முதல் இசைத்தொகுப்பை விட 59 இடங்கள் முன்னேறி 39ஆம் பிடித்தது. கலாவில் "பாய்ஸ்", "ஜிம்மி" மற்றும் "பேப்பர் பிளேன்ஸ்" உட்பட 16 பாடல்கள் இடம்பெற்றுள்ளன.
**சுவாகதலட்சுமி தாசுகுப்தா**  ( Swagatalakshmi Dasgupta ) இவர் ஓர் பெங்காலி இசைக்கலைஞர் மற்றும் ரவீந்திர சங்கீதம் இசையமைப்பவர் (ரவீந்திரநாத் தாகூரின் பாடல்) ஆவார்.

கல்வி மற்றும் பயிற்சி
---------------------

லக்னோவில் உள்ள பட்கண்டே மாரிஸ் இசைக் கல்லூரியின் சிறந்த விரிவுரையாளராக இருந்த மறைந்த ஸ்ரீ பபித்ரா தாஸ்குப்தாவின் மகளாக இவர் ஒரு இசைக் குடும்பத்தில் பிறந்தார். ஆக்ரா கரானா பண்டிட் ரத்தன் ஜாங்கர் மற்றும் தாகூர் பாடல்களின் புகழ்பெற்ற பாடகர் சிறீ தேபிரதா பிஸ்வாஸின் மாணவரான திருமதி சுப்ரோதா தாஸ்குப்தாவின் சீடராவார். இவர் தனது தந்தை மறைந்த ஸ்ரீ பபித்ரா தாஸ்குப்தாவிடமிருந்து தூய இந்துஸ்தானி செம்மொழி இசையில் விரிவான பயிற்சி பெற்றார். சுவாகதலட்சுமி கொல்கத்தாவின் ரவீந்திர பாரதி பல்கலைக்கழகத்தில் இசையில் முதுகலைப் பட்டம் பெற்றார். ரவீந்திரசங்கீத் திருமதி மாயா சென் அவர்களின் தலைமையில் இவர் மேலும் பயிற்சி பெற்றார். பின்னர் சுவாகதலட்சுமி ‘ரவீந்திர பாரதி பல்கலைக்கழகத்தில்’ விரிவுரையாளராக சில ஆண்டுகள் பணியாற்றினார்.

விருதுகள் மற்றும் கௌரவங்கள்
---------------------------

1985 ஆம் ஆண்டில், 'அகில இந்திய பாடும் திறமைப் போட்டி' என்று பெயரிடப்பட்ட ஒரு பெரிய தேசிய அளவிலான இசை போட்டியில், சுவாகதலட்சுமி இந்தியா முழுவதிலுமிருந்து நூற்றுக்கணக்கான திறமையளர்களுடன் போட்டியிட்டு, நௌசாத், கல்யான்ஜி மற்றும் பிற புகழ்பெற்ற இசை ஆளுமைகளுக்கு முன்னால் முதலிடம் பிடித்தார். இது இவரது வாழ்க்கையில் ஒரு திருப்புமுனையாக கருதப்பட்டது. உண்மையில் இசையை தனது தொழிலாகவும், நிச்சயமாக இவரது வாழ்க்கையாகவும் தேர்வு செய்யும்படி கட்டாயப்படுத்த ஒரு பங்கைக் கொண்டுள்ளது. 1986 ஆம் ஆண்டில் அகில இந்திய வானொலி இசை போட்டியில் ( அனைத்திந்திய வானொலி) ரவீந்திர சங்கீத் மற்றும் பஜனையில் முதலிடம் பெற்றார். 1986 ஆம் ஆண்டில் மேற்கு வங்காள ராஜ்ய இசை போட்டியில் ரவீந்திர சங்கீத் மற்றும் அதுல் பிரசாதி ஆகியவற்றிலும் முதல் இடத்தைப் பிடித்தார். 

இவர் பல விருதுகளை பெற்றுள்ளார். 1995 ஆம் ஆண்டில் சிறந்த பெண் நடிப்பிற்கான விளம்பர பருவா விருது, 1998, 2002, 2003 இல் சிறந்த பெண் பின்னணி பாடகியாக ஆனந்தோலோக் விருது, 1998-99 ஆம் ஆண்டில் சிறந்த பெண் பின்னணிக்கான திஷாரி (திரைப்பட பத்திரிகையாளர் விருது), உத்தம் 1997 ஆம் ஆண்டில் சிறந்த ரவீந்திர சங்க இசைத்தட்டுக்கான குமார் விருது ("எசெகோ பிரேம்"), 1998 இல் சைலஜரஞ்சன் விருது மற்றும் 1990-99 தசாப்தத்தில் இசையில் சிறந்து விளங்கியதற்காக சா-சா-சா விருது போன்றவை.

நிகழ்ச்சிகள்
------------

சுவாகதலட்சுமி கோடிக்கணக்கான இசை ஆர்வலர்களின் இதயங்களை வென்றுள்ளார். ரவீந்திரசங்கீத் (ரவீந்திரநாத் தாகூரின் பாடல்), அல்லது பக்தி பாடல்கள் அல்லது சமஸ்கிருத கோஷங்கள் அல்லது நவீன பாடல்கள் அல்லது கஜல்கள் அல்லது மேற்கத்திய பாடல்கள் அல்லது தென்னிந்திய கர்நாடக மற்றும் வட இந்திய பாரம்பரிய பாடல்களாக இருக்கலாம். இவர் 9 வெவ்வேறு மொழிகளில் (பெங்காலி, உருது, இந்தி, சமஸ்கிருதம், தெலுங்கு, தமிழ், எசுகாட்டிஷ், ஆங்கிலம், அசாமி) பாடுகிறார். இவர் உலகம் முழுவதும் இசை நிகழ்ச்சிகளை நிகழ்த்தியுள்ளார். 

சுவாகதலட்சுமியின் இசைத்திறமை, பியானோவை இவரது ஒத்திசைவான பாடலுடன் சரியான ஒத்திசைவில் வாசிப்பதன் மூலம் குறிக்கப்படுகிறது. அது மட்டுமல்லாமல், இவர் தனது இசைத் தொகுப்புகளுக்காக பாடல்களை இயற்றி இசையமைக்கிறார்.

குறிப்புகள்
-----------

1. ↑  Official Website of Swagatalakshmi Dasgupta
**ஹோமி டேடி மோதிவாலா** (Homi Dady Motivala பிறப்பு: சூன் 18, 1958) ஓர் இந்தியப் பாய்மரகுப் போட்டி விளையாட்டு வீரர் ஆவார். 

1993 ஆம் ஆண்டிற்கான படகுப்பயணத்தில் சிறந்த செயல்திறனுக்கான அருச்சுனா விருதும், 1994-95 ஆம் ஆண்டுக்கான விளையாட்டில் ஒட்டுமொத்த சிறந்த செயல்திறனுக்காக தயான் சந்த் கேல் ரத்னா விருதையும் பி கே. கார்க்குடன் இணைந்து பெற்றார்  பயிற்சியில் சிறந்து விளங்கியதற்காக துரோணாச்சார்யா விருது பெற்றார். 2002 ஆம் ஆண்டிற்கான படகுப் போட்டியில்  கார்க்குடன் இணைந்து, பெய்ஜிங் மற்றும் ஹிரோஷிமாவில் முறையே 1990 மற்றும் 1994 ஆசிய விளையாட்டுப் போட்டிகளில் துணிவாண்மைப் பிரிவில் வெண்கலப் பதக்கம் வென்றார்.  1993 ஆம் ஆண்டு இதே பிரிவில் உலக வாகையாளர் பட்டம் பெற்றார்.

மோதிவாலா இந்திய கடற்படையின் தளபதி பதவியில் உள்ளார்.1983 இல் அதன் வீரதீரச் செயலுக்கான சௌர்ய சக்கர விருதைப் பெற்றார்.

சான்றுகள்
---------

1. ↑  Garg, Chitra (2010). *Indian champions : profiles of famous Indian sportspersons*. Delhi: Rajpal & Sons. பக். 365–366. பன்னாட்டுத் தரப்புத்தக எண்:9788170288527.
2. ↑  "List of Rajiv Khel Ratna Awardees". *Sports Authority of India*. 12 அக்டோபர் 2016 அன்று மூலம் பரணிடப்பட்டது. 28 February 2017 அன்று பார்க்கப்பட்டது.
3. ↑  "National Sports Awards". *Yachting Association of India*. 28 February 2017 அன்று பார்க்கப்பட்டது.
4. ↑  "Asian Games Sailing". *Yachting Association of India*. 28 February 2017 அன்று பார்க்கப்பட்டது.